สวัสดีค่ะ คือหนูมีอาการปวดท้องท้องร่วงตลอดเวลาในขณะที่เมนส์มาค่ะ มันบีบอยู่ตลอดเวลา เเล้วมีเสียงคล้ายๆอะไรเรอในท้องค้ะ
สวัสดีค่ะ ในขณะที่มีประจำเดือนมา บางรายอาจมีอาการท้องเสียร่วมด้วยได้ หรืออาจไม่เกี่ยวกับประจำเดือน แต่เกิดจากอาหารเป็นพิษ หรือลำไส้อักเสบเฉียบพลันจากการติดเชื้อ ซึ่งเชื้อโรคอาจมามาจากการกินอาหารหรือดื่มน้ำที่ไม่สะอาด หรือจากมือหรือภาชนะที่ใส่อาหารและน้ำดื่มไม่สะอาดในเบื้องต้น ไม่ว่าจะเกิดจากสาเหตุใด ให้พยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร ก็ควรเลือกทานเฉพาะอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ และหลีกเลี่ยงอาหารรสจัด เพราะจะยิ่งทำให้ถ่ายมากขึ้น และไม่ดื่มชา กาแฟ โกโก้และน้ำอัดลม หากมีอาการปวดท้องบีบๆ อาจทานยาแก้ปวดท้อง เช่น hyoscine butylbromide (ไฮออสซีน บิวทิลโบรไมด์) เป็นต้น หรือหากมีอาการแน่นท้อง เรอบ่อย อาจทานยา เช่น ไซเมทิโคน (simethicone), เอ็ม คาร์มิเนทิฟ (M. Carminative) เป็นต้นแต่หากยังมีถ่ายอุจจาระปริมาณมาก หรือมีอาการปวดท้องรุนแรง หรือมีไข้ขึ้น ก็ควรรีบไปพบแพทย์ค่ะ